ddrg/super_eurlex huggingface dataset:
96/32/EY: Komission päätös, tehty 19 päivänä joulukuuta 1995, kolmansista maista tuotavien tuotteiden eläinlääkinnällisistä tarkastusmenettelyistä yhteisön rajatarkastusasemilla tehdyn päätöksen 93/13/ETY muuttamisesta



Virallinen lehti nro L 009 , 12/01/1996 s. 0009 - 0009



KOMISSION PÄÄTÖS, tehty 19 päivänä joulukuuta 1995, kolmansista maista tuotavien tuotteiden eläinlääkinnällisistä tarkastusmenettelyistä yhteisön rajatarkastusasemilla tehdyn päätöksen 93/13/ETY muuttamisesta (96/32/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14 artiklan 1 kohdan, sekä katsoo, että komission päätöksessä 93/13/ETY (2), sellaisena kuin se on viimeksi muutettuna päätöksellä 94/305/EY (3), vahvistetaan tietyt kolmansista maista tuotavien tuotteiden eläinlääkinnälliset tarkastusmenettelyt yhteisön rajatarkastusasemilla, sääntöjä, joita sovelletaan tällä hetkellä matkustajien henkilökohtaisiin tavaroihin sisältyviin, heidän omaan käyttöönsä tarkoitettuihin tuotteisiin sovellettaviin painorajoihin, on mukautettava tiettyjen erityistilanteiden huomioon ottamiseksi Norjassa tai Venäjällä virkistyskalastuksessa saatujen, Suomeen tai Ruotsiin tuotujen saaliiden osalta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 93/13/ETY 5 artiklaan kohta seuraavasti: "4. Edellä 1 kohdassa määrätty painoraja muutetaan kuitenkin enintään 15 kilogrammaksi tai yhdeksi kalaksi sen painosta riippumatta, virkistyskalastuksessa saatujen, Norjasta tai Venäjältä lähtöisin olevien ja Suomen tai Ruotsin alueelle tuotavien matkustajien henkilökohtaisiin matkatavaroihin sisältyvien ja yksityishenkilöiden omaan käyttöön tarkoitettujen saaliiden osalta." 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 9, 15.1.1993, s. 33 (3) EYVL N:o L 133, 28.5.1994, s. 50
96/17/EY: Komission päätös, tehty 18 päivänä joulukuuta 1995, tomaattien jalostajille myönnettävän ennakkotuen maksupäivää koskevan Italian tasavallan hakemuksen hyväksymisestä (Ainoastaan italiankielinen teksti on todistusvoimainen)



Virallinen lehti nro L 006 , 09/01/1996 s. 0020 - 0020



KOMISSION PÄÄTÖS, tehty 18 päivänä joulukuuta 1995, tomaattien jalostajille myönnettävän ennakkotuen maksupäivää koskevan Italian tasavallan hakemuksen hyväksymisestä (Ainoastaan italiankielinen teksti on todistusvoimainen) (96/17/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalosteiden tuotantotukijärjestelmän soveltamista koskevista yksityiskohtaisista säännöistä 7 päivänä kesäkuuta 1991 annetun komission asetuksen (ETY) N:o 1558/91 (1), sellaisena kuin se on viimeksi muutettuna asetuksella (EY) N:o 2559/95 (2), ja erityisesti sen 13 artiklan 2 kohdan, sekä katsoo, että asetuksen (ETY) N:o 1558/91 13 artiklan 2 kohdan kolmannessa alakohdassa säädetään, että komissio voi jäsenvaltion asianmukaisesti perustellusta hakemuksesta muuttaa 30 päivästä 45 päivään määräajan, jonka kuluessa toimivaltaisen viranomaisen on maksettava ennakkotuki; komissiolle toimitettujen erilaisten tietojen perusteella, jotka koskevat Italian alueen valvontatarpeita, Italia on pyytänyt tämän säännöksen soveltamista; mainittujen tietojen tutkimisen jälkeen vaikuttaa tarpeelliselta hyväksyä Italian hakemus, ja tätä lupaa voidaan pitää markkinointivuosina 1995/96 ja 1996/97 voimassa olevana, jos valvontaan liittyviä edellytyksiä ei muuteta, ON TEHNYT TÄMÄN PÄÄTÖKSEN: 1 artikla Italian tasavaltaan voidaan soveltaa asetuksen (ETY) N:o 1558/91 13 artiklan 2 kohdan kolmannen alakohdan säännöstä. Tätä lupaa voidaan pitää markkinointivuosina 1995/96 ja 1996/97 voimassa olevana, jos erityisesti valvontaan liittyviä edellytyksiä ei muuteta. 2 artikla Tämä päätös on osoitettu Italian tasavallalle. Tehty Brysselissä 18 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 144, 8.6.1991, s. 31 (2) EYVL N:o L 258, 28.10.1995, s. 52
96/18/EY: Komission päätös, tehty 18 päivänä joulukuuta 1995, päätöksen 95/33/EY 3 artiklassa mainittujen muuntokurssien hyväksymisestä (Ainoastaan suomenkielinen teksti on todistusvoimainen)



Virallinen lehti nro L 006 , 09/01/1996 s. 0021 - 0022



KOMISSION PÄÄTÖS, tehty 18 päivänä joulukuuta 1995, päätöksen 95/33/EY 3 artiklassa mainittujen muuntokurssien hyväksymisestä (Ainoastaan suomenkielinen teksti on todistusvoimainen) (96/18/EY) EUROOPAN YHTEISÖJEN KOMISSIO, joka ottaa huomioon asiakirjan Itävallan, Suomen ja Ruotsin liittymisehdoista ja erityisesti sen 138 artiklan, sekä katsoo, että Suomi on ilmoittanut komissiolle 26 päivänä lokakuuta 1994 edellä mainitun asiakirjan 143 artiklan mukaisesti Suomen ohjelman asiakirjan 138, 139 ja 140 artiklan täytäntöönpanosta tiettyjen tuotteiden ja toimintojen tukien osalta vuosiksi 1995-1999, tietyt osat kyseistä ohjelmaa, sellaisena kuin se on muutettuna 16 päivänä joulukuuta 1994 päivätyllä kirjeellä, hyväksyttiin komission päätöksellä 95/33/EY (1); tätä päätöstä on muutettu päätöksellä 95/330/EY (2), lukuun ottamatta lehmänmaitoa ja perunatärkkelystuotantoa tuotantomääriin perustuvien tukien myöntämistä koskeva osa ohjelmasta hyväksyttiin ainoastaan sillä edellytyksellä, että ensimmäisen vuoden siirtymävaiheen vähittäisen siirtymisen jälkeen tuet on muunnettu soveltuvaa muuntokurssia käyttäen pinta-alaan tai eläinten lukumäärään eikä tuotantomäärään perustuvaksi tukijärjestelmien korvaukseksi, päätöksen 95/33/EY 3 artiklan 1 kohdassa määrätään, että Suomen on ilmoitettava komissiolle ennen 1 päivää marraskuuta 1995 arvioidut muuntokurssit vuosiksi 1996-1999 pinta-alojen tai eläinmäärien eläinyksikköjen määrien vahvistamiseksi; näiden muuntokurssien osalta tehdään komission päätös viimeistään 1 päivänä tammikuuta 1996, Suomi on ilmoittanut 29 päivänä syyskuuta 1995 päätöksen 95/33/EY 3 artiklan 1 kohdan mukaisesti komissiolle arvioidut muuntokurssit päätöksen 95/33/EY liitteessä I olevien tiettyjen tuotantotukien määrien vahvistamiseksi, ja nämä muuntokurssit tiettyjen tuotantotukien määrien vahvistamiseksi heijastelevat Suomessa tavanomaisesti kyseisiin tuotteisiin yhdistettävää tuotosta, ja ne voidaan tämän vuoksi hyväksyä, ON TEHNYT TÄMÄN PÄÄTÖKSEN: 1 artikla Komissio antaa Suomelle luvan soveltaa muuntokursseja vuosiksi 1996-1999 pinta-alojen tai eläinmäärien eläinyksikköjen määrien vahvistamiseksi sellaisena kuin ne ovat liitteessä I. 2 artikla Tämä päätös on osoitettu Suomen tasavallalle. Tehty Brysselissä 18 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 43, 25.2.1995, s. 56 (2) EYVL N:o L 191, 12.8.1995, s. 37 LIITE Muuntokurssit komission päätösten 95/33/EY ja 95/330/EY liitteessä I olevien tiettyjen tuotantotukien määrien vahvistamiseksi pinta-alan tai eläinmäärän/eläinyksikön perusteella >TAULUKON PAIKKA>
96/16/EY: Komission päätös, tehty 18 päivänä joulukuuta 1995, siemenperunoiden pitämisestä kaupan annetun neuvoston direktiivin 66/403/ETY 15 artiklan 2 kohdan a alakohdassa tarkoitetun voimassaoloajan pidentämisestä



Virallinen lehti nro L 006 , 09/01/1996 s. 0019 - 0019



KOMISSION PÄÄTÖS, tehty 18 päivänä joulukuuta 1995, siemenperunoiden pitämisestä kaupan annetun neuvoston direktiivin 66/403/ETY 15 artiklan 2 kohdan a alakohdassa tarkoitetun voimassaoloajan pidentämisestä (96/16/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (1), sellaisena kuin se on viimeksi muutettuna komission päätöksellä 95/65/EY (2), ja erityisesti sen 15 artiklan 2 kohdan a alakohdan, sekä katsoo, että tietyistä päivämääristä alkaen jäsenvaltiot eivät periaatteessa enää voi itse todeta kolmansissa maissa korjattujen siemenperunoiden vastaavuutta yhteisön sisällä korjattujen ja tämän direktiivin säännösten mukaisten siemenperunoiden kanssa, kuitenkin tällaisen yhteisön vastaavuuden laatimiseksi tarkoitetun työn ollessa vielä kesken kaikkien kolmansien maiden osalta, joita asia koskee, mainitun direktiivin 15 artiklan 2 kohdan a alakohdassa annettiin jäsenvaltioille lupa pidentää 31 päivään maaliskuuta 1995 niiden vastaavuustoteamusten voimassaoloaikaa, joihin ne olivat jo päätyneet, tiettyjen kolmansien maiden osalta, joita yhteisön toteamukset eivät koskeneet, kyseistä työtä ei vieläkään ole saatu päätökseen, lupaa voidaan pidentää ainoastaan neuvoston direktiivillä 77/93/ETY (3), sellaisena kuin se on viimeksi muutettuna direktiivillä 95/41/EY (4), määriteltyjen yhteisten kasvien terveyttä koskevien sääntöjen nojalla jäsenvaltioille kuuluvien velvoitteiden mukaisesti, komission päätöksessä 96/6/EY (5) poikkeamisiin tiettyjen direktiivin 77/93/ETY säännöksistä, josta tietyt jäsenvaltiot ovat säätäneet Kanadan alkuperää olevien siemenperunoiden osalta, annetaan lupa 31 päivään maaliskuuta 1996 asti, tästä johtuen olisi pidennettävä jäsenvaltioille 15 artiklan 2 kohdan a alakohdan nojalla myönnettyä lupaa, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 66/403/ETY 15 artiklan 2 kohdan a alakohdassa päivämäärä "31 päivänä maaliskuuta 1995" päivämäärällä "31 päivänä maaliskuuta 1996". 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä joulukuuta 1995. Komission puolesta Franz FISCHLER Komission jäsen (1) EYVL N:o 125, 11.7.1966, s. 2320/66 (2) EYVL N:o L 56, 14.3.1995, s. 18 (3) EYVL N:o L 26, 31.1.1977, s. 20 (4) EYVL N:o L 182, 2.8.1995, s. 17 (5) EYVL N:o L 2, 4.1.1996, s. 24
96/8/EHTY: Komission päätös, tehty 21 päivänä marraskuuta 1995, Euroopan hiili- ja teräsyhteisön ja Venäjän federaation välisen tiettyjen terästuotteiden kauppaa koskevan sopimuksen tekemisestä



Virallinen lehti nro L 005 , 08/01/1996 s. 0024 - 0024



KOMISSION PÄÄTÖS, tehty 21 päivänä marraskuuta 1995, Euroopan hiili- ja teräsyhteisön ja Venäjän federaation välisen tiettyjen terästuotteiden kauppaa koskevan sopimuksen tekemisestä (96/8/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, sekä katsoo, että komissio on aloittanut 13 päivänä kesäkuuta 1994 tehdyn neuvoston päätöksen seurauksena Venäjän federaation kanssa neuvottelut, joiden päämääränä on Euroopan hiili- ja teräyhteisön perustamissopimukseen kuuluvien tiettyjen terästuotteiden kauppaa koskeva sopimus, sopimuksessa vahvistetaan tiettyjen terästuotteiden yhteisössä tapahtuvaa vapaaseen liikkeeseen luovutusta koskevat rajat vuosiksi 1995 ja 1996, ja kuultuaan neuvoa-antavaa komiteaa asiasta ja saatuaan neuvoston yksimielisen suostumuksen, ON PÄÄTTÄNYT SEURAAVAA: 1 artikla 1. Hyväksytään Euroopan hiili- ja teräsyhteisön puolesta sopimus tiettyjen terästuotteiden kaupasta Venäjän federaation kanssa. 2. Sopimuksen teksti on tämän päätöksen(1) liitteenä. 2 artikla Komission puheenjohtaja antaa sopimuksen 10 artiklan 1 kohdassa määrätyn tiedonannon Euroopan hiili- ja teräsyhteisön puolesta. Tehty Brysselissä 21 päivänä marraskuuta 1995. Komission puolesta Jacques SANTER Puheenjohtaja (1) Ks. tämän virallisen lehden sivu 25
96/91/EY: Neuvoston päätös, tehty 22 päivänä tammikuuta 1996, Itämeren ja Belttien kalastusta ja elollisten luonnonvarojen säilyttämistä koskevan yleissopimuksen VII artiklan muutoksen hyväksymisestä



Virallinen lehti nro L 021 , 27/01/1996 s. 0069 - 0070



NEUVOSTON PÄÄTÖS, tehty 22 päivänä tammikuuta 1996, Itämeren ja Belttien kalastusta ja elollisten luonnonvarojen säilyttämistä koskevan yleissopimuksen VII artiklan muutoksen hyväksymisestä (96/91/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että Gdanskissa 13 päivänä syyskuuta 1973 allekirjoitettu Itämeren ja Belttien kalastusta ja elollisten luonnonvarojen säilyttämistä koskeva yleissopimus on muutettu yleissopimuksen sopimuspuolina olevien valtioiden edustajien kokouksessa Varsovassa 11 päivänä marraskuuta 1982 allekirjoitetulla pöytäkirjalla, yhteisö liittyi Itämeren ja Belttien kalastusta ja elollisten luonnonvarojen säilyttämistä koskevaan yleissopimukseen 18 päivänä maaliskuuta 1984 (3), Kansainvälisen Itämeren kalastuskomission kahdennessakymmenennessä kokouksessa on neuvoteltu kyseisen yleissopimuksen VII artiklan muuttamisesta sopimuspuolten rahoitusosuuksien ja niille sopimuksen mukaisesti myönnettyjen kalastusmahdollisuuksien lähentämiseksi, ehdotettu muutos tulee voimaan yhdeksänkymmenen päivän kuluttua siitä, kun talteenottajavaltion hallitus on saanut ilmoituksen siitä, että kaikki sopimuspuolet ovat hyväksyneet muutoksen, ja yleissopimuksen mukaisesti yhteisölle myönnettyjen kalastusmahdollisuuksien perusteella on yhteisön edun mukaista hyväksyä ehdotettu muutos, ON PÄÄTTÄNYT SEURAAVAA: 1 artikla Hyväksytään yhteisön puolesta Itämeren ja Belttien kalastusta ja elollisten luonnonvarojen säilyttämistä koskevan yleissopimuksen VII artiklan muutos. Muutoksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet antaa yhteisön hyväksyminen tiedoksi talteenottajavaltion hallitukselle yleissopimuksen XVI artiklan mukaisesti. Tehty Brysselissä 22 päivänä tammikuuta 1996. Neuvoston puolesta W. LUCCHETTI Puheenjohtaja (1) EYVL N:o C 252, 28.9.1995, s. 8 (2) Lausunto annettu 15. joulukuuta 1995 (sitä ei ole vielä julkaistu virallisessa lehdessä). (3) EYVL N:o L 237, 26.8.1983, s. 4
96/41/EY: Neuvoston päätös, tehty 8 päivänä tammikuuta 1996, alueiden komitean jäsenen ja varajäsenen nimeämisestä



Virallinen lehti nro L 012 , 17/01/1996 s. 0013 - 0013



NEUVOSTON PÄÄTÖS, tehty 8 päivänä tammikuuta 1996, alueiden komitean jäsenen ja varajäsenen nimeämisestä (96/41/EY) EUROOPAN UNIONIN NEUVOSTO, joka ottaa huomioon Euroopan unionin perustamissopimuksen ja erityisesti sen 198 a artiklan, ottaa huomioon alueiden komitean jäsenten ja varajäsenten nimeämisestä 26 päivästä tammikuuta 1994 alkavaksi ja 25 päivänä tammikuuta 1998 päättyväksi kaudeksi 26 päivänä tammikuuta 1994 tehdyn neuvoston päätöksen (1), sekä katsoo, että herra Liénardin 17 päivänä lokakuuta 1995 neuvoston tietoon saatetun eroamisen johdosta yksi komitean jäsenen paikka on vapaana, herra Thysin 25 päivänä maaliskuuta 1994 neuvoston tietoon saatetun eroamisen johdosta yksi komitean varajäsenen paikka on vapaana, ja ottaa huomioon Belgian hallituksen ehdotuksen, ON PÄÄTTÄNYT SEURAAVAA: Ainoa artikla 1. Nimetään Jean-Pierre Grafé alueiden komitean jäseneksi herra Liénardin tilalle tämän jäljellä olevaksi toimikaudeksi eli 25 päivään tammikuuta 1998. 2. Nimetään Hervé Hasquin alueiden komitean varajäseneksi herra Thysin tilalle tämän jäljellä olevaksi toimikaudeksi eli 25 päivään tammikuuta 1998. Tehty Brysselissä 8 päivänä tammikuuta 1996. Neuvoston puolesta W. LUCCHETTI Puheenjohtaja (1) EYVL N:o L 31, 4.2.1994, s. 29
96/38/EY: Komission päätös, tehty 20 päivänä joulukuuta 1995, Itävallan tasavallan, Suomen tasavallan ja Ruotsin kuningaskunnan liittymisehtoja koskevan asiakirjan 138 artiklan täytäntöönpanoon liittyvän Itävallan ohjelman hyväksymisestä tehdyn päätöksen 95/32/EY muuttamisesta kolmannen kerran (Ainoastaan saksankielinen toisinto on todistusvoimainen)



Virallinen lehti nro L 010 , 13/01/1996 s. 0046 - 0048



KOMISSION PÄÄTÖS, tehty 20 päivänä joulukuuta 1995, Itävallan tasavallan, Suomen tasavallan ja Ruotsin kuningaskunnan liittymisehtoja koskevan asiakirjan 138 artiklan täytäntöönpanoon liittyvän Itävallan ohjelman hyväksymisestä tehdyn päätöksen 95/32/EY muuttamisesta kolmannen kerran (Ainoastaan saksankielinen toisinto on todistusvoimainen) (96/38/EY) EUROOPAN YHTEISÖJEN KOMISSIO, joka ottaa huomioon Itävallan, Suomen ja Ruotsin liittymisasiakirjan ja erityisesti sen 138 artiklan, sekä katsoo, että Itävalta toimitti 8 päivänä marraskuuta 1994 liittymisasiakirjan 143 artiklan mukaisesti komission tiedoksi Itävallan ohjelman 138 artiklan tuen täytäntöönpanosta useiden tuotteiden osalta vuosien 1995-1999 aikana, tämä ohjelma, sellaisena kuin se on muutettuna 16 päivänä joulukuuta 1994 päivätyllä kirjeellä, hyväksyttiin komission päätöksellä 95/32/EY (1); tätä päätöstä muutettiin komission päätöksillä 95/209/EY (2) ja 95/416/EY (3), 16 päivänä marraskuuta 1995 päivätyssä kirjeessään Itävalta pyysi komissiolta liittymisasiakirjan 143 artiklan mukaisesti lupaa tämän ohjelman muuttamisesta edelleen; tätä pyyntöä muutettiin 13 päivänä joulukuuta 1995 päivätyllä kirjeellä ja, pyyntö koskee hedelmien ja vihannesten tukia; tämä pyyntö koskee joitakin tuotteita, jotka eivät ole mukana päätöksessä 95/32/EY; päätöksen 3 artiklassa viitataan mahdollisiin päätöksiin sellaisten tuotteiden osalta, joita kyseinen päätös ei koske; tietyt hedelmät ja vihannekset ovat päätökseen 95/32/EY kuuluvia viljelykasveja, mutta päätöksessä määrätty tuki ei riitä liittymisasiakirjan 138 artiklan tavoitteiden saavuttamiseen; kaikkien tuotteiden tukihakemukset ovat liittymisasiakirjan ja erityisesti sen 138 artiklan mukaisia; tuen jakaminen alueittain on uudistetun yhteisen maatalouspolitiikan periaatteiden mukaista ja se voidaan katsoa soveltuvaksi; hedelmien ja tiettyjen vihannesten tukien enimmäistasot on paras päättää myöhemmässä vaiheessa, ON TEHNYT TÄMÄN PÄÄTÖKSEN: 1 artikla Korvataan päätöksen 95/32/EY liite tämän päätöksen liitteellä. 2 artikla Tämä päätös on osoitettu Itävallan tasavallalle. Tehty Brysselissä 20 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 43, 25.2.1995, s. 53 (2) EYVL N:o L 131, 15.6.1995, s. 34 (3) EYVL N:o L 242, 11.10.1995, s. 21 LIITE >TAULUKON PAIKKA>
96/85/Euratom, EHTY, EY: Komission päätös, tehty 8 päivänä tammikuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä huhtikuuta 1994 sovellettavista korjauskertoimista



Virallinen lehti nro L 020 , 26/01/1996 s. 0071 - 0072



KOMISSION PÄÄTÖS, tehty 8 päivänä tammikuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä huhtikuuta 1994 sovellettavista korjauskertoimista (96/85/Euratom, EHTY, EY) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiehiin sovellettavat henkilöstösäännöt ja yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (1) ja viimeksi muutettu asetuksella (EHTY, EY, Euratom) N:o 3161/94 (2), ja erityisesti sen liitteessä X olevan 13 artiklan toisen kohdan, sekä katsoo, että neuvoston asetuksella (EY, Euratom, EHTY) N:o 2356/95 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1994 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, ja viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, ja olisi mukautettava 1 päivästä huhtikuuta 1994 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet mukautetaan 1 päivästä huhtikuuta 1994 alkaen liitteen mukaisesti. Näiden palkkojen laskemisessa käytettävät valuuttakurssit ovat Euroopan unionin talousarvion toteuttamiseen tämän asetuksen soveltamispäivää edeltävänä kuuna käytetyt valuuttakurssit. Tehty Brysselissä 8 päivänä tammikuuta 1996. Komission puolesta Hans VAN DEN BROEK Komission jäsen (1) EYVL N:o L 56, 4.3.1968, s. 1 (2) EYVL N:o L 335, 23.12.1994, s. 1 (3) EYVL N:o L 241, 10.10.1995, s. 1 (4) EYVL N:o L 263, 4.11.1995, s. 20-28 LIITE >TAULUKON PAIKKA>
96/86/Euratom, EHTY, EY: Komission päätös, tehty 8 päivänä tammikuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä toukokuuta 1994 sovellettavista korjauskertoimista



Virallinen lehti nro L 020 , 26/01/1996 s. 0073 - 0074



KOMISSION PÄÄTÖS, tehty 8 päivänä tammikuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä toukokuuta 1994 sovellettavista korjauskertoimista (96/86/Euratom, EHTY, EY) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiehiin sovellettavat henkilöstösäännöt ja yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68 (1) ja viimeksi muutettu asetuksella (EHTY, EY, Euratom) N:o 3161/94 (2), ja erityisesti sen liitteessä X olevan 13 artiklan toisen kohdan, sekä katsoo, että neuvoston asetuksella (EY, Euratom, EHTY) N:o 2356/95 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1994 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, ja olisi mukautettava 1 päivästä toukokuuta 1994 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet mukautetaan 1 päivästä toukokuuta 1994 alkaen liitteen mukaisesti. Näiden palkkojen laskemisessa käytettävät valuuttakurssit ovat Euroopan unionin talousarvion toteuttamiseen tämän asetuksen soveltamispäivää edeltävänä kuuna käytetyt valuuttakurssit. Tehty Brysselissä 8 päivänä tammikuuta 1996. Komission puolesta Hans VAN DEN BROEK Komission jäsen (1) EYVL N:o L 56, 4.3.1968, s. 1 (2) EYVL N:o L 335, 23.12.1994, s. 1 (3) EYVL N:o L 241, 10.10.1995, s. 1 (4) EYVL N:o L 263, 4.11.1995, s. 20-28 LIITE >TAULUKON PAIKKA>